ବରୀଃ(ସ୍ନେହାଂଶୁ ଶେଖର ମହାନ୍ତି)ଗତ ମହାବନ୍ୟା ରେ ବରୀ ବ୍ଲକ ବ୍ୟାପକ କ୍ଷତି ଗ୍ରସ୍ତ ହୋଇଥିଲା । ବରୀ ଅଞ୍ଚଳର ଲୋକ ମାନେ ସବୁଠାରୁ ଅଧିକ ପ୍ରଭାବିତ ହୋଇଥିବା ବେଳେ ମାନଙ୍କ ଖାଦ୍ୟ ନିମନ୍ତେ ସରକାର ଙ୍କ ତରଫରୁ ଆସିଥିଲା ଚୁଡ଼ା , ଗୁଡ଼ ଶୁଖିଲା ଖାଦ୍ୟ ବାଣ୍ଟିବା ପାଇଁ ଆସିଥିଲା ।
ମାତ୍ର ଏହି ଶୁଖିଲା ଖାଦ୍ୟକୁ କାହାରିକୁ ଦିଆଯାଇ ନଥିଲା । ମାତ୍ର ସଂପୃକ୍ତ ଶୁଖିଲା ଖାଦ୍ୟ ବଣ୍ଟନ ଦାୟିତ୍ବ ରେ ଥିବା ଅଧିକାରୀ ଙ୍କ ଅପାରଗତା ଯୋଗୁଁ ଏହା ବନ୍ୟା ପ୍ରଭାବିତ ଙ୍କୁ ବଣ୍ଟନ କରାନଯାଇ ଗଛିତ ରଖାଯାଇଥିଲା।
ବନ୍ୟା ଛାଡ଼ିବା ର ୭ ରୁ ୮ ମାସ ପରେ ଆଜି ତାହା ବରୀ ବ୍ଲକ ର ପଛ ପାଖରେ ଥିବା ପୋଖରୀ ରେ ଫୋପଡ଼ା ଯାଉଥିବା ଦେଖିକୁ ମିଳିଥିଲା । ଆଜି ସରକାରି ଛୁଟି ଦିବସ ଥିବା ବେଳେ କାହା ନିର୍ଦେଶ ରେ ଗଛିତ ଥିବା ଚୁଡ଼ା ଗୁଡ଼ କୁ ବ୍ଲକ୍ ପରିସର ରେ ଥିବା ଗଢ଼ିଆ ରେ ପୋତାଗଲା ତାହା ତଦନ୍ତ ସପେଖ୍ୟା ।
ଏଠାରେ ପ୍ରଶ୍ନ ଉଠେ ବନ୍ୟା ସମୟ ରେ ବହୁ ଗରିବ ଲୋକ ଭୋକ ଉପାସରେ ଅନ୍ୟ କାହା ଛାତ ଉପରେ ନଦୀ ବନ୍ଧ ଉପରେ ମାସ ମାସ ଧରି ଦିନ କାଟୁଥିବା ବେଳେ ଉକ୍ତ ଚୁଡ଼ା ଗୁଡ଼ କୁ ଗଛିତ ରଖାଯାଇଥିଲ କାହା ସ୍ୱାର୍ଥରେ ରଖାଯାଇଥିଲା ତାହା ଏବେ ତଦନ୍ତ ସlପେଖ୍ୟ । ବରୀ ବ୍ଲକ ମଣ୍ଡଳ ଉନ୍ନୟନ ଅଧିକାରୀ ସବୁ କାର୍ଯ୍ଯ କ୍ରମ ରେ ସ୍ୱଚ୍ଛତାର ବାର୍ତ୍ତା ବାଣ୍ଟୁଥିବା ବେଳେ ସରକାରୀ ଛୁଟି ଦିବସ ରେ ଗଛିତ ଥିବା ଚୁଡ଼ା ଗୁଡ଼ କୁ ପୋତା ଯିବା ଘଟଣା ବରୀ ବ୍ଲକ ପ୍ରଶାସନ ର ସ୍ୱଚ୍ଛତା କୁ ପାଦରେ ପକାଇଛି।
ଏଠାରେ ପ୍ରଶ୍ନ ଉଠେ ବନ୍ୟା ପ୍ରଭାବିତଙ୍କ ପାଇଁ ଆସିଥିବା ଚୁଡ଼ା ଗୁଡ଼ କାହା ଦାୟିତ୍ବ ରେ ଥିଲା ଓଏହା କାହା ନିର୍ଦେଶ ରେ ଲୋକ ମାନଙ୍କୁ ବଣ୍ଟା ନ ଯାଇ ଗଛିତ ଥିଲା ତାହା ତଦନ୍ତ କରାଯାଇ ସଂପୃକ୍ତ ଅଧିକାରୀ ଙ୍କ ବିରୋଧ ରେ କାର୍ଯ୍ୟନୁଷ୍ଠାନ ଗ୍ରହଣ କରାଯିବାକୁ ସାଧାରଣ ରେ ଦାବି ହୋଇଛି।
ଯାଜପୁରଃ(ଆନନ୍ଦ ଚନ୍ଦ୍ର ସାହୁ ) ଯାଜପୁର ମେଡିକାଲ କଲେଜ ଭିତିଭୂମି କାମର ଅନୁଧ୍ୟାନ କରିଛନ୍ତି ଯାଜପୁର ବିଧାୟକ ପ୍ରଣବ ପ୍ରକାଶ ଦାସ ଏବଂ ଜିଲାପାଳ ଚକ୍ରବର୍ତି ସିଂ ରାଠୋର ଉଭୟ ମେଡିକାଲ କଲେଜ ପ୍ରକଳ୍ପ କାମର ସମୀକ୍ଷା କରିଥିଲେ,କୋରୋନା ପାଇଁ କାମ ଟିକେ ପଛେଇ ଯାଇଥିବା ବେଳେ ଏବେ ଏହି କାମକୁ ଦୃତ ଗତିରେ କରାଯିବ ବୋଲି ନିଷ୍ପତି ହୋଇଥିଲା ଭିତିଭୂମି ର ବିକାଶ ହେବା ପରେ ଏହି ମେଡିକାଲ କଲେଜର ଭିତିପ୍ରସ୍ତର ସ୍ଥାପନ କରାଯିବ ,ସେହିପରି ଯାଜପୁର ଜିଲାର ପାଣିକୋଇଲି ଠାରେ ପ୍ରସ୍ତାବିତ ଟ୍ରମା କେୟାର ସେଂଟର ଏବଂ ଜିଲା ସଦର ମହକୁମା ରେ ୨ୟ ଏମସିଏଚ ବିଲ୍ଡିଂ ହେବା ପରେ ଆଗାମୀ ୨ ବର୍ଷ ମଧ୍ୟରେ ଯାଜପୁର ଜିଲା ମେଡିକାଲ ହବ ହେବାକୁ ଯାଉଛି ବୋଲି ଜିଲାପାଳ ସୂଚନା ଦେଇଛନ୍ତି ।
